CELEX: 32016Y1125(01)
Language: el
Date: 2016-10-12 00:00:00
Title: Απόφαση του Ευρωπαϊκού Συμβουλίου Συστημικού Κινδύνου, της 12ης Οκτωβρίου 2016, που τροποποιεί την απόφαση ΕΣΣΚ/2011/1 για τη θέσπιση του εσωτερικού κανονισμού του Ευρωπαϊκού Συμβουλίου Συστημικού Κινδύνου (ΕΣΣΚ/2016/13)

25.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 437/8
            
         ΑΠΌΦΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ ΣΥΣΤΗΜΙΚΟΫ ΚΙΝΔΫΝΟΥ
   της 12ης Οκτωβρίου 2016
   που τροποποιεί την απόφαση ΕΣΣΚ/2011/1 για τη θέσπιση του εσωτερικού κανονισμού του Ευρωπαϊκού Συμβουλίου Συστημικού Κινδύνου
   (ΕΣΣΚ/2016/13)
   (2016/C 437/05)
   ΤΟ ΓΕΝΙΚΟ ΣΥΜΒΟΥΛΙΟ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ ΣΥΣΤΗΜΙΚΟΥ ΚΙΝΔΥΝΟΥ,
   Έχοντας υπόψη τον κανονισμό (ΕΕ) αριθ. 1092/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη μακροπροληπτική επίβλεψη του χρηματοοικονομικού συστήματος της Ευρωπαϊκής Ένωσης και τη σύσταση Ευρωπαϊκού Συμβουλίου Συστημικού Κινδύνου (1), και ιδίως το άρθρο 6 παράγραφος 4,
   Έχοντας υπόψη τον κανονισμό (ΕΕ) αριθ. 1096/2010 του Συμβουλίου, της 17ης Νοεμβρίου 2010, για την ανάθεση ειδικών καθηκόντων στην Ευρωπαϊκή Κεντρική Τράπεζα όσον αφορά τη λειτουργία του Ευρωπαϊκού Συμβουλίου Συστημικού Κινδύνου (2),
   Εκτιμώντας τα ακόλουθα:
   
               (1)
            
            
               Οι προειδοποιήσεις και οι συστάσεις που εκδίδει το Ευρωπαϊκό Συμβούλιο Συστημικού Κινδύνου (ΕΣΣΚ) αποτελούν νομικές πράξεις οι οποίες θα πρέπει να κοινοποιούνται δεόντως στους αποδέκτες τους. Σύμφωνα με το άρθρο 19 παράγραφος 2 της απόφασης ΕΣΣΚ/2011/1 του Ευρωπαϊκού Συμβουλίου Συστημικού Κινδύνου (3), ο πρόεδρος του ΕΣΣΚ υπογράφει τις προειδοποιήσεις και τις συστάσεις του ΕΣΣΚ.
            
         
               (2)
            
            
               Κάθε προειδοποίηση και σύσταση του ΕΣΣΚ θα πρέπει στο εξής να υπογράφεται από τον επικεφαλής της γραμματείας του ΕΣΣΚ προκειμένου να πιστοποιείται η συμμόρφωσή της με την απόφαση του γενικού συμβουλίου.
            
         
               (3)
            
            
               Για τους λόγους αυτούς, η απόφαση ΕΣΣΚ/2011/1 θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Τροποποιήσεις
   Η απόφαση ΕΣΣΚ/2011/1 τροποποιείται ως εξής:
   
               1)
            
            
               στο άρθρο 5 η παράγραφος 4 αντικαθίσταται από το ακόλουθο κείμενο:
               «4.   Ο πρόεδρος του ΕΣΣΚ υποβάλλει το σχέδιο πρακτικών στα μέλη του γενικού συμβουλίου για σχόλια και έγκριση, με έγγραφη διαδικασία, το αργότερο δύο εβδομάδες μετά τη συνεδρίαση ή, εφόσον τούτο δεν είναι δυνατό, στην επόμενη συνεδρίαση. Μόλις εγκριθεί, υπογράφεται από τον επικεφαλής της γραμματείας του ΕΣΣΚ.»
            
         
               2)
            
            
               στο άρθρο 10 η παράγραφος 3 αντικαθίσταται από το ακόλουθο κείμενο:
               «3.   Ο επικεφαλής της γραμματείας του ΕΣΣΚ καταρτίζει σχέδιο περίληψης των εργασιών των συνεδριάσεων της διευθύνουσας επιτροπής και το υποβάλλει για σχόλια και έγκριση στα μέλη της διευθύνουσας επιτροπής με την έγγραφη διαδικασία, κατά κανόνα πριν από την επόμενη συνεδρίαση του γενικού συμβουλίου. Η περίληψη των εργασιών υπογράφεται από τον επικεφαλής της γραμματείας του ΕΣΣΚ.»·
            
         
               3)
            
            
               στο άρθρο 19 η παράγραφος 2 αντικαθίσταται από το ακόλουθο κείμενο:
               «2.   Οι προειδοποιήσεις και οι συστάσεις του ΕΣΣΚ εκδίδονται από το γενικό συμβούλιο και υπογράφονται από τον επικεφαλής της γραμματείας του ΕΣΣΚ προκειμένου να πιστοποιείται η συμμόρφωσή τους με τη σχετική απόφαση του γενικού συμβουλίου.».
            
         
      Φρανκφούρτη, 12 Οκτωβρίου 2016.
      
         
            Ο Πρόεδρος του ΕΣΣΚ
         
         Mario DRAGHI
      
   
   
      (1)  ΕΕ L 331 της 15.12.2010, σ. 1.
   
      (2)  ΕΕ L 331 της 15.12.2010, σ. 162.
   
      (3)  Απόφαση ΕΣΣΚ/2011/1 του Ευρωπαϊκού Συμβουλίου Συστημικού Κινδύνου, της 20ής Ιανουαρίου 2011, για τη θέσπιση στου εσωτερικού κανονισμού του Ευρωπαϊκού Συμβουλίου Συστημικού Κινδύνου (ΕΕ C 58 της 24.2.2011, σ. 4).